Diari Oficial de la Generalitat Valenciana


Sumari del DOGV 9515, del 19-01-2023 (2023/111)

RESOLUCIÓ de 29 de desembre de 2022, de la Conselleria d'Educació, Cultura i Esport, per la qual s'implanten ensenyaments de nivell elemental en conservatoris professionals de Música de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9515

Data del DOGV
:   19-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/111


Data del document
:   29-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * educació artística

RESOLUCIÓ de 29 de desembre de 2022, de la Conselleria d'Educació, Cultura i Esport, per la qual s'implanten ensenyaments de nivell elemental en conservatoris professionals de Música de la Comunitat Valenciana. [2023/111]  
La Llei orgànica 2/2006, de 3 de maig, d'educació, en l'article 48, confereix a les administracions educatives les competències per a determinar les característiques i l'organització dels ensenyaments elementals de Música i de Dansa.  
A la Comunitat Valenciana, el Decret 159/2007, de 21 de setembre, del Consell, posteriorment modificat pel Decret 148/2014, de 12 de setembre, estableix el currículum dels ensenyaments elementals de Música i regula l'accés a aquests ensenyaments. En l'article 5 s'estableixen les especialitats dels ensenyaments elementals de Música, entre les quals es troben la d'Instruments de plectre i la de Viola.  
La Direcció General de Centres Docents, competent en matèria de planificació educativa, a petició de la Direcció General de Formació Professional i Ensenyaments de Règim Especial, ha efectuat proposta en la qual sol·licita la implantació dels ensenyaments elementals de Música en l'especialitat d'Instruments de plectre, en el Conservatori Professional de Música Guitarrista José Tomás, d'Alacant, i en l'especialitat de Viola, en el Conservatori Professional de Música Mestre Feliu, de Benicarló.  
Vista la proposta del director general de Centres Docents, de conformitat amb aquesta i, en exercici de les atribucions conferides per l'article 28 de la Llei 5/1983, de 30 de desembre, del Consell, d'acord amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i amb l'article 79 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
1. Implantar en el Conservatori Professional de Música Guitarrista José Tomás, d'Alacant, amb codi 38815659, l'especialitat d'Instruments de plectre dels ensenyaments elementals de Música, a partir del curs 2022-2023.  
2. El nombre màxim de places escolars que es podran oferir per curs serà l'establit pel Decret 159/2007, annex III, mantenint la relació numèrica professor-alumne 1/1.  
  
Segon  
1. Implantar en el Conservatori Professional de Música Mestre Feliu, de Benicarló, amb codi 28466976, l'especialitat de Viola dels ensenyaments elementals de Música, a partir del curs 2022-2023.  
2. El nombre màxim de places escolars que es podran oferir per curs serà l'establit pel Decret 159/2007, annex III, mantenint la relació numèrica professor-alumne 1/1.  
  
Tercer  
La present resolució s'inscriurà en el Registre de centres docents de la Comunitat Valenciana.  
  
Quart  
La present resolució es publicarà en el Diari Oficial de la Generalitat Valenciana; no obstant això, els seus efectes acadèmics venen referits a l'inici del curs 2022-2023.  
  
Cinqué  
S'autoritzen els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Sisé  
L'aplicació i desenvolupament d'aquesta resolució no podrà tindre cap incidència en la dotació dels capítols de despesa assignada a la Generalitat i, en tot cas, haurà de ser atesa amb els mitjans personals i materials de la Conselleria d'Educació, Cultura i Esport.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs potestatiu de reposició, davant del mateix òrgan que va dictar l'acte, en el termini d'un mes, a comptar des de l'endemà de la publicació de la resolució.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució.  
  
València, 29 de desembre de 2022.- La consellera d'Educació, Cultura i Esport (p. d. R 13.04.2022; DOGV 9328, 29.04.2022), el secretari autonòmic d'Educació i Formació Professional: Miguel Soler Gracia.